cyanic-selkie/wikianc huggingface dataset:
Ποτίδαια
Η αποικία της Ποτίδαιας
Το 430 π.Χ., μετά τη Μάχη της Ποτίδαιας, η οποία στην πραγματικότητα ήταν διετής πολιορκία, η πόλη αναγκάσθηκε να παραδοθεί λόγω λιμού που είχε ενσκήψει όπου κατά τον Θουκυδίδη οι κάτοικοι έφθασαν στο σημείο να τρώνε πτώματα. Οι Αθηναίοι εγκατέστησαν στη συνέχεια 1.000 εποίκους κληρούχους, (αφού μετέφεραν τους Ποτιδαιείς κατοίκους στην Όλυνθο). Στο τέλος του Πελοποννησιακού Πολέμου η Ποτίδαια περιήλθε στον έλεγχο των Λακεδαιμονίων, οπότε και συμμετείχε στο Κοινό των Χαλκιδέων. Το 363 π.Χ. οι Αθηναίοι την ανακατέλαβαν αλλά το 356 π.Χ. αναγκάσθηκαν να την εγκαταλείψουν στον Φίλιππο, ο οποίος την κατέστρεψε και παραχώρησε τα εδάφη της στην Όλυνθο.
Μετονομασία σε Κασσάνδρεια
Αργότερα, ο Μακεδόνας βασιλιάς Κάσσανδρος έχτισε στην ίδια τοποθεσία την Κασσάνδρεια το 316 π.Χ., μαζί με την Θεσσαλονίκη και την Ουρανούπολη. Στην νέα πόλη ενσωματώθηκε όχι μόνο η παλιά Ποτίδαια, αλλά και οι επιζώντες της Ολύνθου και οι άλλες πόλεις της Παλλήνης. Ο Μακεδών βασιλεύς προίκισε τη νέα του πόλη με πλούσια καλλιεργήσιμη γη και κάθε λογής δικαιώματα. Από ιστορικές μαρτυρίες μαθαίνουμε ότι η ελληνιστική Κασσάνδρεια διέθετε βουλή, νομοφύλακες, στρατηγούς, ταμίες, δήμους και φυλές.
Ελληνιστική ιστορία
Σε αντίθεση με τις άλλες πόλεις του Κασσάνδρου, η Κασσάνδρεια αναφέρεται πολύ νωρίς στο αρχαίο ελληνικό προσκήνιο. Ήδη από το 304/3 π.Χ. αναφέρεται Κασσανδρεύς νικητής σε αγώνες ιπποδρόμου στα Λύκαια. Επίσης κατά τα τέλη του 4ου αιώνα π.Χ. αναφέρεται στην λίστα των θεαροδόκων του Ασκληπείου της Επιδαύρου ένας Κασσανδρεύς, ενώ Κασσανδρινοί μισθοφόροι εμφανίζονται σε αθηναϊκές επιγραφές του 300 π.Χ. Την ίδια περίοδο αναφέρεται και ο κωμικός ποιητής Ποσείδιππος, γέννημα και θρέμμα της πόλεως (αρχές του 3ου αιώνα π.Χ.).
Το 288 π.Χ. βρήκε εκεί καταφύγιο ο ηττημένος από τον Πύρρο, Δημήτριος Πολιορκητής, όπου αφού μεταμφιέστηκε, αγκυροβόλησε από το λιμάνι της για την νότια Ελλάδα. Έτσι προσωρινά η Κασσάνδρεια έπεσε στα χέρια του νικητή. Αργότερα φαίνεται πως την χάρισε ο Λυσίμαχος στην σύζυγό του Αρσινόη. Πολύ πιθανόν κατά την χρονική εκείνη περίοδο, η κόρη του Ευρυδίκη, χάρισε την ελευθερία στην πόλη που προσωρινά μετονομάστηκε σε Ευρυδίκεια. Κατά την διάρκεια της Λυσιμάχειας κατοχής, αναφέρεται στην Κασσάνδρεια- Ευρυδίκεια ένα επώνυμο ιερατείο. Το 281 π.Χ. μετά τον θάνατο του συζύγου της και του Σελεύκου, η Αρσινόη αφού μεταμφιέστηκε ρακένδυτη, έφυγε λαθραία από την Έφεσο και βρήκε καταφύγιο στην μακεδονική πόλη μαζί με τους υιούς της, ελπίζοντας πως οι Μακεδόνες θα όριζαν βασιλέα τον μεγαλύτερο υιό της που ήταν 18. Σε διάστημα λίγου καιρού (280/79 π.Χ.) η αδύναμη πλέον Αρσινόη -πιεζόμενη εδώ και καιρό από τον ετεροθαλή της αδελφό Πτολεμαίο Κεραυνό να την νυμφευθεί- τον υποδέχθηκε στην Κασσάνδρεια. Ο ραδιούργος Πτολεμαίος, αφού την νυμφεύθηκε και την έστεψε βασίλισσα της Μακεδονίας, δολοφόνησε εν ψυχρώ τα παιδιά της Φίλιππο και Λυσίμαχο, αθετώντας τους όρκους που είχε πάρει. Έκτοτε ήταν στην κυριαρχία του Πτολεμαίου (280-279 π.Χ.).
Μετά την εισβολή των Γαλατών στην Μακεδονία (279 π.Χ.) τύραννος στην Κασσάνδρεια κατέστη ο σκληρός Απολλόδωρος (279-277 π.Χ.). Στην αρχή εξήγειρε τα κατώτερα κοινωνικά στρώματα της πόλεως εναντίον των πλουσίων –με την βοήθεια μισθοφόρων της Αρσινόης- σκότωσε μερικούς από αυτούς και στην συνέχεια μοίρασε την περιουσία στους οπαδούς του. Αν και ο ηρωικός Μακεδών στρατηγός Σωσθένης πολιόρκησε ανεπιτυχώς την Κασσάνδρεια, ο Απολλόδωρος την έκανε ανεξάρτητη από το υπόλοιπο Μακεδονικό βασίλειο και συνήψε συμμαχία με τον Αντίοχο των Σελευκιδών και την Σπάρτη. Κατά την διάρκεια όμως της εξουσίας του συνέρρευσε πλήθος Κελτών μισθοφόρων, οι οποίοι επιδόθηκαν σε βαρβαρισμούς επί των Κασσανδρέων. Στην συνέχεια όταν ο Αντίγονος έγινε βασιλεύς της Μακεδονίας, ξεκίνησε την πολιορκία της Κασσάνδρειας που κράτησε περίπου 10 μήνες (277 π.Χ.). Πολιόρκησε την πόλη ανεπιτυχώς, διότι η Σπάρτη συνέδραμε τον Απολλόδωρο. Τελικά ο Αντιγονίδης βασιλεύς άφησε δύναμη υπό τον Φωκέα πειρατή Αμεινία, μαζί με Αιτωλούς πειρατές και 2.000 πεζούς. Ταυτόχρονα παραπλάνησε τον Απολλόδωρο με συνθήκη ειρήνης, γιατί από την δεκάμηνη πολιορκία οι Κασσανδρείς υπέφεραν από έλλειψη τροφίμων. Με αυτό το τέχνασμα ο τύραννος εφησύχασε και με αιφνιδιαστική επίθεση του Αμεινίου, τα ελλιπώς φρουρούμενα τείχη της πόλεως έπεσαν, όπως έπεσε και χωρίς αντίσταση η πόλη. Ο ίδιος ο Απολλόδωρος βρήκε μαρτυρικό θάνατο.
Στην δεκαετία του 270/60 π.Χ. Κασσανδρινοί δικαστές διευθετούσαν συνοριακές διαφορές μεταξύ άλλων ελληνικών πόλεων. Από ένα διάταγμα της Κασσάνδρειας του 242/1 π.Χ. που αναφέρεται στην αποδοχή μιας πρόσκλησης από την Κω για συμμετοχή στην εορτή του Ακληπιείου και την χορήγηση ασυλίας στο ιερό, διαβάζουμε για το Αρχηγέτειον που μάλλον θα ήταν το κέντρο λατρείας του θεοποιημένου Κασσάνδρου.
Το 199 π.Χ. -στα πλαίσια του Β΄ Μακεδονικού πολέμου (200-196 π.Χ.), ο ρωμαϊκός στόλος του Λευκίου Απουστίου που συνέπραξε με τον περγαμηνό του Αττάλου, πολιόρκησαν ανεπιτυχώς την Κασσάνδρεια, χάρη στην πείσμονα αντίσταση της μακεδονικής φρουράς της. Η πόλη ως ίδρυμα του Κασσάνδρου, ήταν παραδοσιακή εχθρός των Αντιγονιδών, επειδή ο Κάσσανδρος ήταν αντίπαλος του Αντιγόνου Μονοφθάλμου. Αυτό φάνηκε περισσότερο κατά το φθινόπωρο του 183 π.Χ.: όταν αποκαλύφθηκε συνωμοσία εις βάρος του Φιλίππου από τον φιλορρωμαίο υιό του Δημήτριο για να τον ανατρέψει, ο πρώτος -για να σβήσει τις φιλορρωμαϊκές εστίες των παραλίων της Μακεδονίας- διέταξε να προσέλθουν άποικοι από το εσωτερικό της χώρας στα παράλια και αντίστροφα. Αν και το μέτρο αυτό ωφέλησε την οικονομία, την βιοτεχνία και την στρατιωτική φύλαξη της Κασσάνδρειας, ωστόσο οι κάτοικοί της μίσησαν περισσότερο τον Αντιγονίδη βασιλιά για το μέτρο του αυτό.
Κατά την διάρκεια του τρίτου Μακεδονικού πολέμου (172-168 π.Χ.), τον Ιούνιο του 169 π.Χ., η πόλη μαζί με την Αίνεια, την Θεσσαλονίκη και την Αντιγόνη, απέκρουσαν ηρωικά τις επιθέσεις του ρωμαϊκού στόλου του Γάιου Μάρκιου Φίγλου, στον οποίο συνέδραμαν ο Ευμένης και ο Προυσίας. Όταν ο μάλιστα ο Γάιος επιτέθηκε στην Κασσάνδρεια για να την καταλάβει, η τελευταία έλαβε ενίσχυση 500 Γαλατών από την Θεσσαλονίκη και απέκρουσε για δεύτερη φορά τους εκ θαλάσσης εισβολείς.
Από τη ρωμαϊκή κατάκτηση στο Βυζάντιο και στην Τουρκοκρατία
Το 168 π.Χ. η πόλη ακολούθησε την τύχη της λοιπής Μακεδονίας και έπεσε στα χέρια των Ρωμαίων. Το 43 π.Χ. , με διαταγή του Βρούτου, ο τότε ανθύπατος της Μακεδονίας Q. Hortensius Hortalus ίδρυσε στην Κασσάνδρεια μια αξιόλογη ρωμαϊκή αποικία (colonia), η οποία το 30 π.Χ., επί Αυγούστου, ενισχύθηκε με νέους αποίκους (Ιταλούς πολίτες και απόμαχους του ρωμαϊκού στρατού), απέκτησε το ιταλικό δίκαιο και έλαβε την επίσημη ονομασία Colonia Iulia Augusta Cassandrensis. Η επικράτεια (territorium) της αποικίας είχε συμπεριλάβει μέσα στα όριά της ολόκληρη τη χερσόνησο της Παλλήνης, καθώς και τα εδάφη που εκτείνονταν βόρεια από τη διώρυγα ως τους πρόποδες του Χολομώντα και ανατολικά ως τη σημερινή Νικήτη. Έτσι ακολούθησε η εκ νέου ανάπτυξή της. Περίπου τότε κατασκευάστηκε και η σημερινή διώρυγα.
Το 540 μ.Χ. οι Ούννοι εισέβαλαν στην βυζαντινή Μακεδονία και κατέστρεψαν την Κασσάνδρεια. Ο αυτοκράτωρ Ιουστινιανός Α' την ανοικοδόμησε με ένα ισχυρό κάστρο, το διατείχισμα που σώζεται ακόμη και σήμερα. Το κάστρο της, ήταν ιδιαίτερης σημασίας για την ασφάλεια ολόκληρης της χερσονήσου, δέχτηκε επισκευές από τον Ιωάννη Παλαιολόγο το 1407 και αργότερα από τους Βενετούς που χρησιμοποίησαν την πόλη για ναυτική τους βάση. Το 1430 ήρθε υπό τουρκική κυριαρχία.
Το σήμερα
Με την Ελληνική Επανάσταση του 1821, η παλιά οχύρωση επισκευάστηκε και επαναχρησιμοποιήθηκε, ενώ την ίδια περίοδο έγινε εκ νέου ανακατασκευή της διώρυγας. Το ίδιο έτος, οι επαναστατημένοι κάτοικοι της Χαλκιδικής, οχυρώθηκαν στο κάστρο. Πάλεψαν σκληρά μέχρι την "αναταραχή της Κασσάνδρας", το γνωστό "ολοκαύτωμα", το οποίο γιορτάζεται με επίσημους εορτασμούς κάθε χρόνο στην επέτειο της 14 Νοεμβρίου.
Σήμερα επάνω στα ερείπια της Ποτίδαιας βρίσκεται η Νέα Ποτίδαια η οποία χτίστηκε το 1923 από Μικρασιάτες και Θρακιώτες πρόσφυγες το 1923. Οι πρόσφυγες προέρχονταν από τον Πλάτανο της Ανατολικής Θράκης και από την Καλόλιμνο της Μικράς Ασίας.
Παραπομπές
Κατηγορία:Πόλεις της αρχαίας Χαλκιδικής Κατηγορία:Αποικίες της Κορίνθου
2937 Γκιμπς
Ο Γκιμπς (Gibbs) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,9. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του προς τιμή του Αμερικανού φυσικού Τζόζια Γουίλαρντ Γκιμπς.
Εξαιτίας της μεγάλης εκκεντρότητας της τροχιάς του, ο Γκιμπς στο περιήλιό βρίσκεται έξω από την Κύρια Ζώνη και διασχίζει την τροχιά του πλανήτη Άρη.
Φυσικά χαρακτηριστικά
Τα κυρίως φυσικά χαρακτηριστικά του Γκιμπς είναι άγνωστα. Ο Γκιμπς περιστρέφεται γύρω από τον εαυτό του μία φορά κάθε 3 ώρες 3 λεπτά και 41,5 δευτερόλεπτα, μία ταχεία περιστροφή, ακόμα και για αστεροειδή.
Εξωτερικοί σύνδεσμοι-πηγές
Γκιμπς
Δήμος Αιθήκων
Ο Δήμος Αιθήκων υπήρξε δήμος της Ελλάδας στον νομό Τρικάλων. Λειτούργησε σύμφωνα με το Σχέδιο Καποδίστριας από το 1999 έως το 2010 με έδρα την Ελάτη.
Βρισκόταν στο νοτιοδυτικό τμήμα του νομού και συνόρευε στα βόρεια με την Κοινότητα Ασπροποτάμου και τον Δήμο Κλεινοβού, στα ανατολικά με τους δήμους Κόζιακα και Πιαλείων, στα νότια με τον Δήμο Πύλης, τον Δήμο Πινδαίων και την Κοινότητα Νεράιδας και στα δυτικά με την Κοινότητα Μελισσουργών του νομού Άρτας και τον Δήμο Πραμάντων και την Κοινότητα Ματσουκίου του νομού Ιωαννίνων. Ήταν δήμος αγροτικός και ορεινός με μέσο σταθμικό υψομέτρου 921 μέτρων. Αποτελούνταν από 11 δημοτικά διαμερίσματα (από το 2006 ονομάζονταν τοπικά διαμερίσματα) και 19 οικισμούς, καταλάμβανε έκταση 279,825 τ.χλμ. και είχε μόνιμο πληθυσμό 1360 κατοίκων στην απογραφή του 2001.
Με τη διοικητική μεταρρύθμιση του 2011 (Σχέδιο Καλλικράτης), ο Δήμος Αιθήκων ενσωματώθηκε στον νέο διευρυμένο Δήμο Πύλης της Περιφέρειας Θεσσαλίας. Τα όρια του πρώην Δήμου Αιθήκων ταυτίζονται με τα όρια της Δημοτικής Ενότητας Αιθήκων του Δήμου Πύλης.
Διοικητική διαίρεση
Ο δήμος περιελάμβανε τα παρακάτω δημοτικά/τοπικά διαμερίσματα και οικισμούς:
Δήμαρχοι
Δήμαρχοι Αιθήκων διετέλεσαν οι εξής:
Αναφορές
Α
Κατάλογος αστεροειδών/201-300
...προηγούμενος < Κατάλογος αστεροειδών/201-300 > επόμενος...
3
Γαλλική μυθολογία
Η Γαλλική μυθολογία περιλαμβάνει τους μύθους, τους θρύλους, τα λαϊκά παραμύθια, τους αγίους και τους θεούς των Γαλατών, των Φράγκων, των Νορμανδών, των κατοίκων της Βρετάνης, καθώς και άλλων λαών που κατοικούν στα εδάφη της Γαλλίας.
Κατηγορία:Μυθολογίες της Ευρώπης Μυθολογια Μυθολογια
Α΄ Κατηγορία ποδοσφαίρου γυναικών 2011-2012
Το πρωτάθλημα Α' κατηγορίας ποδοσφαίρου γυναικών 2011−2012, ήταν το 20ο πρωτάθλημα στην ιστορία του θεσμού. Έγινε με τη συμμετοχή 10 ομάδων σε δύο γύρους, σύνολο 18 αγώνων για κάθε ομάδα. Πρωταθλήτρια αναδείχθηκε η ομάδα του ΠΑΟΚ για 7η συνεχή χρονιά.
Πηγές
Κατηγορία:Εγχώρια ποδοσφαιρικά πρωταθλήματα 2011-2012 Κατηγορία:Α΄ Εθνική ποδοσφαίρου γυναικών
Ακτινοβολία συγχρότρου
Η ακτινοβολία συγχρότρου είναι ασύμφωνη ακτινοβολία που εκπέμπεται από τα ηλεκτρόνια που επιταχύνονται ενώ βρίσκονται σε τροχιά σε έναν κυκλικό επιταχυντή σωματιδίων που ονομάζεται σύγχροτρο, με τη χρήση μαγνητών ή άλλων μηχανισμών που μεταβάλουν την ταχύτητα των ηλεκτρονίων. Είναι παρόμοια με την ακτινοβολία κυκλότρου με τη διαφορά ότι προκαλείται από φορτισμένα σωματίδια που έχουν ταχύτητα κοντά στην ταχύτητα του φωτός και βρίσκονται μέσα σε μαγνητικά πεδία. Αυτό μπορεί να συμβεί μέσα σε μηχανές όπως το σύγχροτρο ή από ταχέα ηλεκτρόνια που κινούνται σε μαγνητικά πεδία στο διάστημα. Η ακτινοβολία που παράγεται με αυτό το τρόπο έχει χαρακτηριστική πόλωση και εκπέμπεται σε όλο το ηλεκτρομαγνητικό φάσμα.
Κατηγορία:Ηλεκτρομαγνητική ακτινοβολία Κατηγορία:Σωματιδιακή φυσική
Ουόμπες
Η Ουόμπες (πολ. Łobez, γερμ. Labes) είναι πόλη στη βορειοδυτική Πολωνία, με 10.066 κατοίκους (2019). Βρίσκεται στις όχθες του ποταμού Ίνα και είναι πρωτεύουσα της ομώνυμης επαρχίας.
Εξωτερικοί σύνδεσμοι
Κατηγορία:Πόλεις της Πολωνίας Κατηγορία:Πόλεις του Βοεβοδάτου Δυτικής Πομερανίας
Λε Φεν
Το Λε Φεν (γαλλικά: Les Fins) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Λεωνίδας Κασελάκης
Ο Λεωνίδας Κασελάκης (Χολαργός, 1η Ιουνίου 1990) είναι Έλληνας διεθνής καλαθοσφαιριστής. Με ύψος 2,02 μέτρων αγωνίζεται ως σμολ φόργουορντ / πάουερ φόργουορντ για το Περιστέρι, αποτελώντας και τον αρχηγό της ομάδας.
Σταδιοδρομία
Ο Κασελάκης ξεκίνησε τη σταδιοδρομία του από τα τμήματα υποδομής της Νίκης Αμαρουσίου το 2004. Μετά από τρία χρόνια, το 2007, έλαβε μεταγραφή στον Ηλυσιακό, όπου αγωνίστηκε μέχρι και την περίοδο 2011-12, δύο περιόδους στην Α2 Εθνική και δύο στην Α1 Εθνική. Κατόπιν μετακινήθηκε στη Θεσσαλονίκη ώστε να φορέσει τα χρώματα του ΠΑΟΚ. Στη συνέχεια υπέγραψε μονοετές συμβόλαιο συνεργασίας με την ΑΕΚ, όπου σημείωσε 3,67 πόντους, 3,19 ριμπάουντ και 1,05 ασίστ μέσο όρο σε 21 αγώνες. Στις 8/8/2015 ανακοινώθηκε η συνεργασία του με την ομάδα της Νέας Κηφισιάς. Μάλιστα για την χρονιά του με την ομάδα της Κηφισιάς αναδείχτηκε σαν τον πιο βελτιωμένο παίκτη του ελληνικού πρωταθλήματος. Το 2016 συμφώνησε με την Αστάνα, κατακτώντας το πρωτάθλημα και το κύπελλο Καζακστάν για το 2017 και 2018.
Τον Ιούλιο του 2018 ανακοινώθηκε από τον Προμηθέα Πάτρας. Με τον Προμηθέα αγωνίστηκε στο Μπάσκετμπολ Τσάμπιονς Λιγκ την πρώτη χρονιά ενώ την δεύτερη αγωνίστηκε στο Γιούροκαπ. Τον Ιούνιο του 2019, έφτασε μέχρι τους τελικούς του Ελληνικού Πρωταθλήματος, ο Προμηθέας έχασε όμως την σειρά από τον Παναθηναϊκό με 3-0. Στις 16 Φεβρουαρίου 2020, έπαιξε στον τελικό του Κυπέλλου Ελλάδας 2019-20 ηττήθηκε όμως από την ΑΕΚ 61-57. Στο Γιούροκαπ ο Κασελάκης είχε σε 16 συμμετοχές 8.1 πόντους μέσο όρο, 2.4 ριμπάουντ και 1.5 ασίστ σε 20:52 λεπτά συμμετοχής, ενώ στο ελληνικό πρωτάθλημα είχε 8 πόντους και 4.2 ριμπάουντ. Στις 16 Ιουνίου 2020, έμεινε ελεύθερος από τον Προμηθέα.
Στις 7 Αυγούστου 2020, ανακοινώθηκε επίσημα από τον Παναθηναϊκό για την σεζόν 2020-21. Στις 9 Μαΐου 2021 κατέκτησε το Κύπελλο Ελλάδας νικώντας στον τελικό τον Προμηθέα Πάτρας με 91-79. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Συνολικά τη σεζόν 2020-21, ο Κασελάκης μέτρησε 2.2 πόντους και 1.5 ριμπάουντ σε 28 συμμετοχές στην Ευρωλίγκα (πρώτη συμμετοχή στην καριέρα του) και 4.1 πόντους, 2.3 ριμπάουντ, 1.1 ασίστ στο Πρωτάθλημα Ελλάδας. Στις 27 Ιουλίου 2021, ανανέωσε το συμβόλαιό του με τους «πράσινους» για ακόμα έναν χρόνο. Στις 26 Σεπτεμβρίου 2021, κατέκτησε το Σούπερ Καπ Ελλάδας, νικώντας στον τελικό τον Προμηθέα Πατρών 92-83. Στις 10 Δεκεμβρίου 2021, πραγματοποίησε την καλύτερη εμφάνιση της καριέρας του στην Ευρωλίγκα, πραγματοποιώντας πέντε προσωπικά ρεκόρ. Κόντρα στην Άλμπα Βερολίνου (νίκη 82-67) είχε 17 πόντους (ρεκόρ), με 4/4 τρίποντα (ρεκόρ), 2/5 δίποντα, 4 ριμπάουντ, 1 ασίστ, 3 κλεψίματα (ρεκόρ) και 18 βαθμούς (ρεκόρ) στην αξιολόγηση PIR σε 32:49 λεπτά συμμετοχής (ρεκόρ). Την σεζόν 202122 στο ελληνικό πρωτάθλημα σε 32 αγώνες είχε 5.59 πόντους μέσο όρο, 3.19 ριμπάουντ και 1.28 ασίστ σε 18.3 λεπτά συμμετοχής, ενώ στην Ευρωλίγκα σε 31 αγώνες είχε 3.71 πόντους μέσο όρο και 2.03 ριμπάουντ, σε 15.3 λεπτά συμμετοχής. Στις 27 Ιουνίου 2022, αποχαιρέτησε την ομάδα του Παναθηναϊκού, έπειτα από δύο χρόνια παρουσίας.
Στις 28 Ιουνίου 2022, ανακοινώθηκε από το Περιστέρι, για τα επόμενα δύο χρόνια.
Εθνική Ελλάδας
Φορώντας το ελληνικό εθνόσημο αγωνίστηκε το 2006 στο Βαλκανικό Πρωτάθλημα Παίδων στα Σκόπια και στο Πανευρωπαϊκό Πρωτάθλημα Παίδων την ίδια χρονιά στο Αντουχάρ. Το 2008 συμμετείχε στο Πανευρωπαϊκό Πρωτάθλημα Εφήβων στον Πύργο κατακτώντας το χρυσό μετάλλιο και την επόμενη χρονιά στο Παγκόσμιο Πρωτάθλημα Εφήβων στο Όκλαντ κατακτώντας το ασημένιο μετάλλιο. Το 2009 έφερε ακόμη μια μεγάλη επιτυχία, την κατάκτηση του χρυσού μεταλλίου στο Πανευρωπαϊκό Πρωτάθλημα Νέων στη Ρόδο. Το 2010 προσέθεσε ένα ακόμη ασημένιο μετάλλιο στη συλλογή του στο Πανευρωπαϊκό Πρωτάθλημα Νέων στο Ζαντάρ και στην Κρικβένιτσα.
Αγωνίστηκε για πρώτη φορά με την Εθνική ανδρών, στα Προκριματικά του Παγκοσμίου Κυπέλλου 2019 και συνέχισε στα Προκριματικά για το Ευρωμπάσκετ 2021.Ήταν παρών στο Προολυμπιακό τουρνουά του Καναδά το 2021, στο οποίο η Εθνική έχασε την πρόκριση στους Ολυμπιακούς Αγώνες του Τόκιο, αφού ηττήθηκε στον τελικό από την Τσεχία 97-72. Το 2022, αγωνίστηκε στα προκριματικά του Παγκοσμίου Κυπέλλου 2023 και στο Τουρνουά Ακρόπολις καθώς ήταν στην προεπιλογή για το Ευρωμπάσκετ 2022, χωρίς όμως να βρεθεί στην τελική δωδεκάδα.
Με το εθνόσημο ανδρών έχει 20 αγώνες με 95 πόντους (μ.ο: 4.75).
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σμολ φόργουορντ Κατηγορία:Πάουερ φόργουορντ Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ20 Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Ηλυσιακού Κατηγορία:Καλαθοσφαιριστές Α2 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές Νέας Κηφισιάς Κατηγορία:Καλαθοσφαιριστές ΜΚ Αστάνα Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές καζακικών συλλόγων Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές Περιστερίου
2938 Χόπι
Ο Χόπι (Hopi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1980 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από τη φυλή των Ινδιάνων Χόπι, στων οποίων το έδαφος βρίσκεται ο σταθμός της `Αντερσον Μέσα.
Φυσικά χαρακτηριστικά
Τα φυσικά χαρακτηριστικά του Χόπι είναι άγνωστα.
Εξωτερικοί σύνδεσμοι-πηγές
Χοπι
Φλαζέ (Ντου)
Το Φλαζέ (γαλλικά: Flagey) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Ρινοκόρουρα
Η Ρινοκόρουρα ή Ρινοκόλουρα  ήταν αρχαία πόλη της Αιγύπτου στη Χερσόνησο του Σινά και στα παράλια της Μεσογείου θάλασσας. Η πόλη τότε ήταν στα σύνορα της Αρχαίας Αιγύπτου και Παλαιστίνης. Η πόλη έχει βρεθεί πολύ κοντά στη σημερινή Αρίς.
Το όνομα της πόλεις μεταφράζεται σε "κομμένες μύτες", η μυθολογία αναφέρει ότι ένας Αιθίοπας βασιλιάς, ο Ακτισάνης εξεστράτευσε εναντίον του Φαραώ Άμαση, κατάκτησε την Αίγυπτο μάζεψε όλους τους κλέφτες και εγκληματίες τους έκοψε τη μύτη και τους έστειλε να εγκατασταθούν σε μια περιοχή άγονα κι έρημη με λίγα πηγάδια πόσιμου νερού. Έτσι δημιουργήθηκε η πόλη και οι κάτοικοι τρέφονταν με ζαχαροκάλαμα που ευδοκιμούσαν στην περιοχή.
Στους Εβδομήκοντα αναφέρεται ένα σημείο ως Ρινοκούλουρα όπου ονομάζεται «ποτάμι της Αιγύπτου», στα σύνορα μεταξύ Αιγύπτου και Ισραήλ, έτσι ώστε να πιστεύεται ότι ήταν ο σημερινός Ουαντί ελ Αρίς.
Σύμφωνα με τον Επιφάνιο η πόλη αναφέρεται ότι μετά τον Κατακλυσμό του Νώε ο Νώε κλήρωσε ανάμεσα στους τρεις γιους του τις περιοχές που θα πάρουν η Ρινόκουρα ήταν το όριο ανάμεσσα στις περιοχές που κληρώθηκαν στον Νέελ και τον Χαμ.
Στη χριστιανική εποχή ήταν επισκοπή και ο τίτλος σήμερα είναι τιμητικός της Καθολικής εκκλησίας, ένας από τους επισκόπους της που έμεινε γνωστός ήταν ο Πολύβιος. Το 1118 πέθανε εδώ Βαλδουίνος Α΄ της Ιερουσαλήμ από δηλητηρίαση των ψαριών.
Παραπομπές
Κατηγορία:Πόλεις της Αρχαίας Αιγύπτου Κατηγορία:Αρχαιολογικοί τόποι στην Αίγυπτο
Σπόρτπαρκ Μπεργκ & Μπος
Το Σπόρτπαρκ Μπεργκ & Μπος (ολλανδικά: Sportpark Berg & Bos) είναι ένα ποδοσφαιρικό γήπεδο στο Άπελντοορν και είναι έδρα της ΑΓΟΒΒ Άπελντοορν.
Χτίστηκε το 1921, ενώ το 2003 ανακαινίστηκε πλήρως λόγω της ανόδου της ΑΓΟΒΒ Άπελντοορν στην επαγγελματική κατηγορία. Το 2006 τοποθετήθηκε τεχνητός χλοοτάπητας στον αγωνιστικό χώρο.
Κατηγορία:Στάδια ποδοσφαίρου στην Ολλανδία Κατηγορία:Αθλητικές εγκαταστάσεις στην Ολλανδία
Ευγένιος Ζερβίδης
Ο Ευγένιος Ζερβίδης Βοσκαρής, γεννήθηκε στην Αμμόχωστο στις 22 Φεβρουαρίου του 1930. Εντάχθηκε στην Ανόρθωση το 1947 και πρωτόπαιξε στην πρώτη ομάδα το 1949, όταν η ομάδα κέρδισε και το πρώτο τρόπαιο στην ιστορία της! Ήταν η κατάκτηση του κυπέλλου, με προπονητή τον Αράμ.
Ο Ευγένιος Ζερβίδης κρέμασε τα ποδοσφαιρικά του παπούτσια το 1960, πανηγυρίζοντας και πάλι τίτλο. Αυτή τη φορά το πρωτάθλημα. Αγωνιζόταν στη θέση του αμυντικού μέσου αλλά και του δεξιού μπακ και διακρινόταν για τη δύναμη και το πάθος του. Ήταν μέλος της παλιάς φρουράς της αναγεννημένης Ανόρθωσης του 1949- 1956 αλλά και της φοβερής ομάδας του 1957-1960 που βαφτίστηκε με το όνομα «Μεγάλη Κυρία».
Στην καριέρα του πανηγύρισε τέσσερα πρωταθλήματα, δύο κύπελλα και το ειδικό πρωτάθλημα Ανεξαρτησίας το 1960. Με τη λήξη της ποδοσφαιρικής του καριέρας υπηρέτησε την ομάδα από τη θέση του εφόρου του ποδοσφαιρικού τμήματος αλλά και σαν μέλος του Διοικητικού Συμβουλίου.
Η προσφυγιά τον αναγκάζει να κατοικήσει στη Λευκωσία, όπου αναλαμβάνει να οικοδομήσει τις Ακαδημίες Ποδοσφαίρου της Ανόρθωσης με πενιχρά μέσα, για να κρατήσει ζωντανή την φλόγα της ομάδας αλλά και της Αμμοχώστου και στην πρωτεύουσα. Ήταν προπονητής και παράλληλα υπεύθυνος της Ακαδημίας τα πρώτα χρόνια της λειτουργίας της στη Λευκωσία ενώ μέχρι σήμερα παρέμενε μέλος και σπάνια έχανε αγώνα της αγαπημένης του ομάδας.
Τον Μάρτιο του 2016 τιμήθηκε στην παρουσίαση του βιβλίου της Ανόρθωσης  σαν ο γηραιότερος εν ζωή ποδοσφαιριστής του Συλλόγου.
Παραπομπές
Κατηγορία:Κύπριοι ποδοσφαιριστές
Λουτράκι Ηρακλείου
Το Λουτράκι μπορεί να αναφέρεται στους εξής οικισμούς του νομού Ηρακλείου:
Κατηγορία:Αποσαφηνίσεις ελληνικών τοπωνυμίων
Διάσταση (χημεία)
Διάσταση στη χημεία και στη βιοχημεία ονομάζεται η γενική διεργασία κατά την οποία «μόρια» (με την ευρύτερη έννοια, που συμπεριλαμβάνει τις βασικές δομικές μονάδες σε ιονικές ενώσεις ή και σε σύμπλοκα) διαχωρίζονται σε μικρότερα σωματίδια, όπως άτομα, ιόντα ή ελεύθερες ρίζες, συνήθως με τη μορφή αμφίδρομης αντίδρασης. Για παράδειγμα, όταν ένα (κλασσικό) οξύ (γενικού τύπου HA) διαλύεται σε νερό, ένας (τουλάχιστον) ομοιοπολικός δεσμός (A-H) ανάμεσα σε ένα ηλεκτραρνητικό άτομο και ένα άτομο υδρογόνου διασπάται ετερολυτικά, δίνοντας στη θέση του (πρώην ηλεκτρικά ουδέτερου) μορίου του οξέος (HA) ένα πρωτόνιο (H+) και ένα ανιόν (A-, στην πραγματικότητα εφυδατωμένα, δηλαδή H3O+ και [A(H2O)]-).
Σταθερά διάστασης
Για τις αντιστρέψιμες διαστάσεις (ενώσεων με γενικό τύπο AB) υφίσταται μια χημική ισορροπία:
Στην παραπάνω αναφερόμενη περίπτωση η σταθερά διάστασης (Kα), που αντιπροσωπεύει την αναλογία συγκεντρώσεων των προϊόντων διάστασης (Α και Β) και της αδιάστατης ένωσης (ΑΒ), δίνεται από τον ακόλουθο τύπο:
όπου [A], [B] και [ΑΒ] οι συγκεντρώσεις των προϊόντων διάστασης (Α και Β) και της  αδιάστατης ένωσης (ΑΒ), αντίστοιχα.
Βαθμός διάστασης
Ο βαθμός διάστασης είναι το κλάσμα της ποσότητας των αρχικών μορίων που διαλύθηκαν που έχουν διασταθεί ανά γραμμομόριο. Συνήθως συμβολίζεται με το ελληνικό γράμμα α. Στα ισχυρά οξέα και στις ισχυρές βάσεις το α είναι κοντά στο 1. Τα ασθενέστερα οξέα και οι ασθενέστερες βάσεις έχουν μικρότερο βαθμό διάστσης.
Κατηγορία:Είδη χημικών αντιδράσεων
Πολωνική Συμφωνία Στρογγυλής Τραπέζης
Η Συμφωνία της Στρογγυλής Τραπέζης (Φεβρουάριος – Απρίλιος 1989) ήταν το αποτέλεσμα συναντήσεων μεταξύ της συντηρητικής, κομμουνιστικής ηγεσίας της Λαϊκής Δημοκρατίας της Πολωνίας και της επαναστατικής πλευράς των εξεγερμένων εργατών και συνδικαλιστών της χώρας, που με τις επί σειρά ετών κινητοποιήσεις τους απαιτούσαν μεταρρυθμίσεις και εκδημοκρατισμό του καθεστώτος. Στις μεταξύ των δύο πλευρών συζητήσεις επικράτησε αναπάντεχα φιλικό κλίμα, ενώ από την τελική έκβαση δεν αναδείχθηκε ουσιαστικός νικητής, με την κοινή όμως γνώμη της χώρας να θεωρεί, έκτοτε, ότι ο λαός εξήλθε κερδισμένος από αυτή τη διαδικασία.
Υπόβαθρο
Από το καλοκαίρι του 1980 στην Πολωνία αναπτύχθηκε ένα πρώτο κύμα απεργιακών πρωτοβουλιών, με επίκεντρο την περιοχή του Γκντανσκ, όπου τα εργατικά συνδικάτα με επικεφαλής την «Αλληλεγγύη» («Solidarnosc»), υπό τον Λεχ Βαλέσα, εκδήλωσαν έντονα την επιθυμία τους για αλλαγή της πολιτικής φυσιογνωμίας της χώρας τους. Η δράση αυτή αντιμετωπίσθηκε με απόλυτα αρνητικό τρόπο από τον ηγέτη της χώρας και εκλεκτό του Σοβιετικού Κ.Κ., στρατηγό Βόιτσεκ Γιαρουζέλσκι, που απείλησε κηρύσσοντας στρατιωτικό νόμο, την επιστροφή στη νομιμότητα, όπως την αντιλαμβανόταν η δική του πλευρά. Το προηγούμενο των εξεγέρσεων στην Ουγγαρία (1956) και την Τσεχοσλοβακία, που κατ εστάλησαν βίαια από τις στρατιωτικές δυνάμεις του «Συμφώνου της Βαρσοβίας», αποτέλεσε ένα ανάχωμα στη βίαιη κλιμάκωση της αντιπαράθεσης. Ωστόσο, επί πολύ μεγάλο χρονικό διάστημα η απειλή της Σοβιετικής επέμβασης ήταν παρούσα, ενώ και οι Δυτικές χώρες δε δίστασαν να αναμειχθούν στην αναταραχή, υποστηρίζοντας τις λαϊκές διεκδικήσεις. Τελικά, μετά από αρκετά χρόνια και αφού κατά καιρούς υπήρχαν κορυφώσεις αλλά και αποκλιμακώσεις της κρίσης, το Σεπτέμβριο του 1988 πάρθηκε μία κοινή απόφαση για συνάντηση μεταξύ εκπροσώπων των δύο παρατάξεων. Τα προπαρασκευαστικά στάδια ολοκληρώθηκαν τον Ιανουάριο του 1989, ενώ παράλληλα ο Γιαρουζέλσκι είχε φτάσει πολύ κοντά στην παραίτηση, δίχως, ωστόσο, να την υλοποιήσει.
Η Διάσκεψη
Οι οριστικές συζητήσεις ξεκίνησαν την 6η Φεβρουαρίου του 1989 στο προάστιο Magdalenka της Πολωνικής πρωτεύουσας και έλαβαν τέλος την 4η Απριλίου. Την «Αλληλεγγύη» που διεκδικούσε τη νομιμοποίησή της ως πολιτικό κίνημα, εκπροσώπησε ο ίδιος ο αρχηγός της, ενώ ο Γιαρουζέλσκι παρέμεινε παρατηρητής και εγγυητής της τάξης. Επίσης, στις συναντήσεις παρέστησαν και δύο μέλη της Πολωνικής Εκκλησίας, δίχως όμως δικαίωμα παρέμβασης. Διατυπωθηκαν διάφορες εισηγήσεις για τη μετάλλαξη του πολιτικού συστήματος, αλλά δεν έγινε μνεία για τον εξωτερικό προσανατολισμό της χώρας.
Πηγές
[https://clioturbata.com/%CE%B1%CF%80%CF%8C%CF%88%CE%B5%CE%B9%CF%82/democratization-of-poland-1987-1990/ Κωνσταντίνος Ι. Αιλιανός, «Πολωνία, 1987-1990» Ανακτήθηκε στις 12/10/2020]
Τραπεζης Στρογγυλης Συμφωνια Πολωνικη
Διεθνής Ένωση Προστασίας της Φύσης
Η Διεθνής Ένωση Προστασίας της Φύσης (IUCN), (World Conservation Union ή International Union for Conservation of Nature and Natural Resources), είναι μια διεθνής οργάνωση που ιδρύθηκε το 1948 στο Φονταινεμπλώ της Γαλλίας και ασχολείται με τη διατήρηση των ειδών και την προστασία της φύσης. Σήμερα η έδρα της βρίσκεται στο Γκλαν της Ελβετίας και εκδίδει τον Ερυθρό Κατάλογο των απειλούμενων ειδών του κόσμου.
Εξωτερικοι σύνδεσμοι
Κατηγορία:Οικολογικές οργανώσεις Κατηγορία:Διατήρηση του περιβάλλοντος
Σούπερμαν (ταινία, 1978)
Το Σούπερμαν, γνωστό και ως Superman: Η Ταινία, (αγγλικά: Superman: The Movie) είναι Αμερικανική κινηματογραφική ταινία περιπέτειας, παραγωγής 1978. Τη σκηνοθεσία ανέλαβε ο Ρίτσαρντ Ντόνερ, ενώ συγγραφή του σεναρίου οι Λέσλι Νιούμαν, Ντείβιντ Νιούμαν, Ρόμπερτ Μπέντον και Μάριο Πούζο. Πρωταγωνιστούν οι Μάρλον Μπράντο, Τζιν Χάκμαν, Κρίστοφερ Ριβ, Μάργκοτ Κίντερ, Γκλεν Φορντ, Τζάκι Κούπερ, Τρέβορ Χάουαρντ, Τέρενς Σταμπ, και Νεντ Μπίτι. Η ταινία είναι βασισμένη στον υπερήρωα Σούπερμαν της DC Comics και αποτελεί την πρώτη ταινία της κινηματογραφικής αρχικής σειράς ταινιών Superman. Συγκεκριμένα, η ταινία εστιάζει στην προέλευση του υπερανθρώπου, συμπεριλαμβανομένης της παιδικής ηλικίας του ως Καλ-Ελ από τον πλανήτη Κρύπτον, τα νεανικά του χρόνια στην επαρχιακή πόλη του Σμόλβιλ. Μεταμφιέζεται στον δημοσιογράφο Κλαρκ Κεντ, που υιοθετεί μια ήπια εμφάνιση στην Μητρόπολη και αναπτύσσει ένα ειδύλλιο με τη δημοσιογράφο και συνάδελφό του, Λόις Λέιν, ενώ μάχεται με τον μεγάλο του αντίπαλο, Λεξ Λούθορ.
Το 2017 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών.
Υπόθεση
Στον πλανήτη Κρύπτον, ο επιστήμονας Τζορ Ελ καταδικάζει τον Ζοντ και τους στρατιώτες σε «αιώνιο θάνατο ζωής» στη Ζώνη Φάντασμα. Παρά την υπεροχή του, o Τζορ Ελ δεν είναι σε θέση να πείσει το Συμβούλιο με την πεποίθησή του ότι ο Κρύπτον σύντομα θα καταστραφεί, όταν εκραγεί. Για να σώσει τον γιο του, Καλ Ελ, τον τοποθετεί ένα διαστημικό σκάφος με προορισμό τη Γη, ένα μακρινό πλανήτη με μια κατάλληλη ατμόσφαιρα, όπου η πυκνή μοριακή δομή θα του δώσει υπεράνθρωπες δυνάμεις. Λίγο μετά από την εκτόξευση του διαστημικού σκάφους, ο Κρύπτον καταστρέφεται.
Χιλιάδες χρόνια αργότερα, το διαστημικό σκάφος συντρίβεται στη Γη, κοντά στο Σμόλβιλ του Κάνσας. Τον Καλ Ελ, πλέον τριών χρόνων, βρίσκουν ο Τζόναθαν και η Μάρθα Κεντ, τη στιγμή που περνούν με το αγροτικό τους όχημα. Αποφασίζουν να τον ονομάσουν Κλαρκ, και τον μεγαλώνουν σαν δικό τους παιδί.
Μετά από 12 χρόνια, με τις δυνάμεις του πλήρως ανεπτυγμένες, φεύγει από το Φρούριο και γίνεται ένας δημοσιογράφος στην Daily Planet στην Μητρόπολη. Εκεί συναντά και αναπτύσσει μια ρομαντικά συναισθήματα προς τη συνεργάτη του, Λόις Λέιν, ωστόσο εκείνη απλά τον βλέπει ως ένα αδέξιο και αφελή συνάδελφό της.
Η Λόις Λέιν εμπλέκεται σε ένα ατύχημα με το ελικόπτερο και ο Κλαρκ χρησιμοποιεί για πρώτη φορά τις δυνάμεις του δημοσίως, για να την σώσει. Την ίδια νύχτα, διασώζει την γάτα ενός μικρού κοριτσιού, θα πιάσει κάποιους κλέφτες κοσμημάτων, θα βοηθήσει την αστυνομία μια καταδίωξη. Ακόμα, βρίσκει χρόνο για τη διάσωση μιας πτήσης της Air Force One από μια πρόσκρουση, πράγμα που τον μετατρέπει σε διασημότητα. Αργότερα, επισκέπτεται τη Λόις στο σπίτι της, από όπου την παίρνει, για μια πτήση πάνω από την πόλη. Επιπλέον, της επιτρέπει να του πάρει συνέντευξη για ένα άρθρο στο οποίο τον αποκαλεί "Σούπερμαν".
Εν τω μεταξύ, ο ιδιοφυής Λεξ Λούθορ έχει αναπτύξει ένα ύπουλο σχέδιο για να κάνει μια περιουσία σε ακίνητα, χρησιμοποιώντας πυρήνες.
Εξωτερικοί σύνδεσμοι
Κατηγορία:Ταινίες του 1978 Κατηγορία:Ταινίες παραγωγής Warner Bros. Κατηγορία:Ταινίες επιστημονικής φαντασίας Κατηγορία:Ταινίες φαντασίας Κατηγορία:Βρετανικές ταινίες Κατηγορία:Ταινίες βασισμένες σε κόμικς της DC Κατηγορία:Σούπερμαν (ταινίες) Κατηγορία:Ταινίες με μουσική σύνθεση Τζον Γουίλιαμς Κατηγορία:Ταινίες τοποθετημένες σε φανταστικούς πλανήτες Κατηγορία:Ταινίες γυρισμένες στο Νέο Μεξικό Κατηγορία:Ταινίες βασισμένες σε Αμερικανικά κόμικς Κατηγορία:Αμερικανικές ταινίες Κατηγορία:Αγγλόφωνες ταινίες Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής Κατηγορία:Βρετανικές ταινίες ενηλικίωσης Κατηγορία:Αμερικανικές ταινίες με υπερήρωες Κατηγορία:Βρετανικές ταινίες με υπερήρωες
2939 Κοκονίνο
Ο Κοκονίνο (Coconino) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,6. Ανακαλύφθηκε το 1982 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ), και πήρε το όνομά του από την Κομητεία Κοκονίνο της Αριζόνα, στης οποίας το έδαφος βρίσκεται ο σταθμός της `Αντερσον Μέσα.
Φυσικά χαρακτηριστικά
Τα κυρίως φυσικά χαρακτηριστικά του Κοκονίνο είναι άγνωστα. Ο Κοκονίνο περιστρέφεται γύρω από τον εαυτό του μία φορά κάθε 4 ώρες 40 λεπτά και 53,0 δευτερόλεπτα.
Εξωτερικοί σύνδεσμοι-πηγές
Κοκονινο
Σολομός του Ατλαντικού
Ο σολομός του Ατλαντικού ή απλά σολομός (Salmo salar), είναι ένα ψάρι μετρίου μεγέθος που ανήκει στην οικογένεια των σολομονίδων. Το ψάρι απαντάται σε κρύα νερά στο βόρειο Ατλαντικό και σε ποταμούς που εκβάλλουν σε αυτόν, ενώ έχει εισαχθεί και στο βόρειο Ειρηνικό. Ο σολομός εκτρέφεται σε ιχθυοκαλλιέργειες, με κύριες χώρες παραγωγής τη Νορβηγία, το Καναδά και τη Χιλή.
Περιγραφή
Είναι ένα μεγάλο είδος της οικογένειας των σολομοειδών, με μέγιστο μήκος 1,5 μέτρο και μέγιστο βάρος 47 κιλά. Το μέσο μήκος του είναι 40 εκατοστά. Έχει επίμηκες σώμα. Τα σαγόνια φτάνουν μέχρι κάτω από το μάτι. Πριν την αναπαραγωγή το σαγόνι γίνεται έντονα αγκιστρωτό. Η ράχη του έχει καφέ ή πράσινο/μπλε χρώμα, τα πλευρά είναι ασημί και η κοιλιά είναι λευκή. Πάνω από την πλευρική γραμμή στα πλευρά υπάρχουν στίγματα με σχήμα Χ. Όταν οι σολομοί βρίσκονται στο γλυκό νερό τα πλευρά τους είναι πρασινωπά ή καφέ, μαζί με κόκκινο ή πορτοκαλί και με μεγάλες μαύρες κηλίδες.
Βιολογία
Οι σολομοί ζουν σε κρύα νερά, με θερμοκρασία από 2 μέχρι 9 βαθμούς Κελσίου. Τα ψάρια γεννιούνται σε γλυκά νερά και παραμένουν σε αυτά για 2 με 5 χρόνια, και στη συνέχεια μετακινούνται στον ωκεανό, όπου ζουν για άλλα πέντε χρόνια. Η διατροφή τους περιλαμβάνει ρέγγες, σαρδέλες και καλαμάρια. Μετά, όταν ενηλικιωθούν σταματούν να τρώνε και επιστρέφουν πίσω στα ρυάκια και λίμνες όπου γεννήθηκαν για να αναπαραχθούν. Το θηλυκό σκάβει με χτυπήματα της ουράς του μια τρύπα στην άμμο ή στο ψιλό χαλίκι και αποθέτει εκεί τα αυγά του. Τα αυγά στη συνέχεια γονιμοποιούνται από το αρσενικό και εν συνεχεία καλύπτονται. Τα περισσότερα ψάρια πεθαίνουν μετά την αναπαραγωγή, ενώ λίγα επιστρέφουν στον ωκεανό.
Εκτροφή
Η εκτροφή του σολομού χρονολογείται από τον 19ο αιώνα, όταν αναπτύχθηκαν στο Ηνωμένο Βασίλειο οι τεχνικές εκκόλαψης, με στόχο, τότε, την παραγωγή νεαρών σολομών για την αναπλήρωση των αποθεμάτων των ποταμών, προς όφελος της ερασιτεχνικής αλιείας. Η εκτροφή με στόχο την εμπορεία των ενηλίκων ξεκίνησε το 1960 στη Νορβηγία με εγκατάσταση ιχθυοκλωβών στα φιορδ, προσπάθεια η οποία στέφθηκε με επιτυχία και έτσι και άλλες χώρες σε εύκρατα ύδατα, πρώτα στην Ευρώπη και μετά στον υπόλοιπο κόσμο άρχισαν να εκτρέφουν και αυτές σολομούς. Η αγορά σολομού έφτασε σε κορεσμό το 1990, με αποτέλεσμα σημαντική μείωση των τιμών και των περιθωρίων κέρδους και την αναδιάρθωση του τομέα. Η ποικιλία που εκτρέφεται είναι υβριδική, η οποία προέκυψε από διασταυρούμενες γονιμοποιήσεις της νορβηγικής ποικιλίας με διάφορες τοπικές ποικιλίες.
Όσον αφορά το 2019, η βιομηχανία εκτροφής σολομού παγκοσμίως άξιζε 17,1 δις δολλάρια ΗΠΑ, με την παραγωγή 2.615.962 τόνων σολομού.
Παραπομπές
Κατηγορία:Σολωμόμορφα Κατηγορία:Ψάρια γλυκών υδάτων Κατηγορία:Ψάρια του Ατλαντικού Ωκεανού
Φλαζέ-Ρινιέ
Το Φλαζέ-Ρινιέ (γαλλικά: Flagey-Rigney) είναι γαλλική κοινότητα στο νομό του Ντου, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ντου
Κορφές Ηρακλείου
Οι Κορφές (επίσημο: αι Κορφαί) είναι χωριό και έδρα ομώνυμης κοινότητας του Δήμου Μαλεβιζίου στην Περιφεριακή Ενότητα Ηρακλείου της Κρήτης. Ανήκε στην Επαρχία Μαλεβιζίου.
Γεωγραφικά - Γενικά στοιχεία
Οι Κορφές βρίσκονται στο 19,8 χιλιόμετρο του δρόμου προς Κρουσώνα. Είναι χτισμένο πάνω σε λόφους και γι’ αυτό έλαβε την ονομασία Κορφές.
Στα ανατολικά του χωριού υπάρχει αρτεσιανό φρέαρ, του οποίου το νερό ανέρχεται στο ένα μέτρο πάνω από το έδαφος και αναδίδει μυρωδιά θείου. Το θειούχο νερό της πηγής έχει, κατά πληροφορίες των κατοίκων, ιαματικές ιδιότητες ειδικά για τις δερματοπάθειες. Σώζονται ερείπια από ειδικά λουτρά που είχαν χτίσει οι Τούρκοι.
Στο χωριό βρίσκεται μια ωραία πλατεία (στο κέντρο) κοντά στους ναούς της Αγίας Τριάδος και της Κοίμησης της Θεοτόκου, κτίσματος του 16ου αιώνα. Η κύρια ασχολία των κατοίκων είναι η αμπελοκαλλιέργεια και η ελαιοκομία. Παράγεται σταφίδα και λάδι. Λειτουργούν περιφερειακό ιατρείο, νηπιαγωγείο και Δημοτικό Σχολείο.
Η βελανιδιά της έχει κηρυχθεί διατηρητέο μνημείο της φύσης. Πρόκειται για αιωνόβιο δρυ με ιδιάζουσα βοτανική αξία που συνδέεται με ιστορικά γεγονότα της περιοχής.
Ιστορικά στοιχεία
Το χωριό αναφέρεται στις βενετικές απογραφές από το 12ο αιώνα και μετά. Έτσι, σε έγγραφο του 1248 απαντάται με το όνομα Corfe. Τότε ανήκε στη λατινική αρχιεπισκοπή (S. Borsari, II Dominio Veneziano a Creta, σελ. 15). Το 1369 αναφέρεται επίσης Cotfe στο Δυτικό Αρχείο του Χάντακα και το 1399 ως Cotfe.
Το 1583 στον Καστροφύλακα αναγράφεται Corfes, με 130 κατοίκους (Καστροφύλακας, Κ 102). Στην τούρκικη απογραφή του 1671 αναγράφεται Cotfes με 43 χαράτσα ( Ν. Σταυρινίδης). Στην αιγυπτιακή απογραφή του 1834 το χωριό γράφεται Corufes και το 1881 ως Κορφαίς στο Δήμο Μαλεβιζίου.
Την 1η Αυγούστου του 1905, κατά τη διάρκεια της επανάστασης του Θερίσου, πραγματοποιήθηκε συμπλοκή ανάμεσα σε βρετανικά αποσπάσματα και δυνάμεις Κρητικών επαναστατών που κατείχαν τις Κορφές, οι οποίοι εν τέλει αναγκάστηκαν να εκκενώσουν τον οικισμό.
Διοικητικά στοιχεία
Ως οικισμός αναφέρεται επίσημα το 1925 με το ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίησή του Κλεισθένης Ι αποτελεί την κοινότητα Κορφών που υπάγεται στη δημοτική ενότητα Κρουσώνα του Δήμου Μαλεβιζίου και σύμφωνα την απογραφή του 2011 έχει πληθυσμό 293 κατοίκους.
Δείτε Κοινότητα Κορφών
Παραπομπές
Κορφες Κορφες Κατηγορία:Δήμος Μαλεβιζίου
Άρθουρ Νταβίντοβις ΜακΦέρσον
Ο Άρθουρ Νταβίντοβις ΜακΦέρσον (λατινικό αλφάβητο: Arthur Davydovich MacPherson), (Αγία Πετρούπολη, Ρωσική Αυτοκρατορία 1870 - Μόσχα, Ρωσική Σ.Ο.Σ.Δ. 1919), ήταν Ρώσος με Σκοτσέζικη καταγωγή, αθλητής της αντισφαίρισης και πρωτοπόρος του αθλητισμού στη Ρωσία.
Με την επικράτηση στη Ρωσία των Μπολσεβίκων συνελήφθη δύο φορές φυλακίστηκε και πέθανε το 1919 σε φυλακή της Μόσχας.
Παραπομπές
Κατηγορία:Ρώσοι αθλητές της αντισφαίρισης Κατηγορία:Ρώσοι συντάκτες Κατηγορία:Αθλητισμός στη Ρωσία Κατηγορία:Ρώσοι επιχειρηματίες
Ελληνικές βουλευτικές εκλογές 2012
Ο όρος μπορεί να αναφέρεται στις:
Πατριάρχης Γεώργιος Α΄
Ο Γεώργιος Α΄ ήταν Αρχιεπίσκοπος Κωνσταντινουπόλεως για περίπου έξι χρόνια, πιθανόν από το 679 μέχρι το 686.
Ήταν ευλαβής κληρικός, και πριν την εκλογή του είχε διατελέσει σύγκελλος του Πατριαρχείου και σκευοφύλακας του Ναού της Αγίας Σοφίας. Επί των ημερών της Πατριαρχίας του και υπό την προεδρία του συνεκλήθη, το 680 στην Κωνσταντινούπολη, η ΣΤ΄ Οικουμενική Σύνοδος, η οποία καταδίκασε τον Μονοθελητισμό.
Τον διαδέχτηκε στο Θρόνο ο προκάτοχός του Θεόδωρος Α΄, για δεύτερη θητεία. Ανακηρύχθηκε άγιος και η μνήμη του τιμάται από την Ορθόδοξη Εκκλησία στις 18 Αυγούστου.
Πηγές
Γεώργιος Α Γεώργιος Κατηγορία:Βυζαντινοί του 7ου αιώνα Κατηγορία:Επίσκοποι του 7ου αιώνα
Παρνασσός Στροβόλου
Το Αθλητικό Πολιτιστικό Σωματείο Παρνασσός Στροβόλου είναι κυπριακός αθλητικός σύλλογος με έδρα τον Στρόβολο της επαρχίας Λευκωσίας. Ιδρύθηκε το 1957. Διαθέτει ομάδες μπάτμιντον, χάντμπολ και αντισφαίρισης. Παλαιότερα διέθετε και ποδοσφαιρική ομάδα και ομάδα ποδοσφαίρου σάλας.
Ποδόσφαιρο
Η ποδοσφαιρική ομάδα αγωνίστηκε στην Ποδοσφαιρική Ομοσπονδία Επαρχίας Λευκωσίας (ΠΟΕΛ) στην οποία υπήρξε ιδρυτικό μέλος και είχε δύο συμμετοχές στη Δ΄ κατηγορία ποδοσφαίρου ανδρών Κύπρου. Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Παρνασσός ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ. Η πρώτη του συμμετοχή ήταν την περίοδο 1985-86. Τερμάτισε στην τελευταία θέση αλλά δεν ίσχυσε ο υποβιβασμός και έτσι παρέμεινε στην κατηγορία. Την επόμενη περίοδο τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Σήμερα η ποδοσφαιρική ομάδα του Παρνασσού δεν είναι ενεργή.
1Η Δ΄ κατηγορία ήταν χωρισμένη σε τρεις ομίλους. Ο Παρνασσός συμμετείχε στον όμιλο Λευκωσίας-Κερύνειας.
Ποδόσφαιρο σάλας
Η ομάδα ποδοσφαίρου σάλας αγωνίστηκε για πολλά χρόνια στην Α΄ κατηγορία ποδοσφαίρου σάλας ανδρών Κύπρου πριν αναστείλει την λειτουργία της λόγω οικονομικών προβλημάτων το 2014. Ο Παρνασσός έχει κατακτήσει δύο φορές το πρωτάθλημα Κύπρου (2006, 2008) και μία το Κύπελλο Κύπρου (2006). Επίσης είναι ο νικητής της μοναδικής διοργάνωσης Λιγκ Καπ (2006).
Χάντμπολ
Η ομάδα χάντμπολ αγωνίζεται στην Α΄ κατηγορία Κύπρου.
Δείτε επίσης
Κατηγορία:Ανενεργές ποδοσφαιρικές ομάδες Κύπρου (ανδρών) Κατηγορία:Αθλητικοί σύλλογοι Επαρχίας Λευκωσίας Κατηγορία:Ιδρύσεις ποδοσφαιρικών ομάδων το 1957 Κατηγορία:Κυπριακές ομάδες ποδοσφαίρου σάλας Κατηγορία:Κυπριακοί σύλλογοι χειροσφαίρισης Κατηγορία:Στρόβολος
Τζρου Χόλιντεϊ
Ο Τζρου Ράνταλ Χόλιντεϊ (αγγλικά: Jrue Randall Holiday ) (γενν. 12 Ιουνίου 1990) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τους Μιλγουόκι Μπακς.
Δράση
Η λέξη Δράση μπορεί να αναφέρεται:
Τζρου Χόλιντεϊ
Επιλέχθηκε από τους Φιλαδέλφεια 76ερς στον πρώτο γύρο του NBA Ντραφτ του 2009 με την 17η συνολική επιλογή. Ο Χόλιντεϊ έπαιξε τέσσερις σεζόν στους 76ερς, όπου επιλέχθηκε για το NBA All-Star Game στην τέταρτη σεζόν του, προτού πάει με ανταλλαγή στους Νιου Ορλίνς Πέλικανς το 2013. Είναι τέσσερις φορές μέλος της Αμυντικής Ομάδας του NBA. Το 2021, βοήθησε τους Μιλγουόκι Μπακς στην κατάκτηση του τίτλου του NBA και κέρδισε το χρυσό μετάλλιο με την Εθνική Ηνωμένων Πολιτειών Αμερικής στους Ολυμπιακούς Αγώνες του 2020.
Κολεγιακή σταδιοδρομία
Το 2008-09, ο Χόλιντεϊ έπαιξε δίπλα στον μετέπειτα μελλοντικό παίκτη του ΝΒΑ Ντάρεν Κόλισον στο UCLA. Σε 35 αγώνες (σε όλους βασικός), ο Χόλιντεϊ είχε μέσο όρο 8,5 πόντους, 3,8 ριμπάουντ, 3,7 ασίστ και 1,6 κλεψίματα σε 27,1 λεπτά ανά αγώνα. Σούταρε 45,0% από το παρκέ, 30,7% από το τρίποντο και 72,6% από τις ελεύθερες βολές. Μετά το τέλος της σεζόν, δηλώθηκε για το ΝΒΑ Ντραφτ, εγκαταλείποντας τα τρία τελευταία χρόνια του κολεγίου.
Φιλαδέλφεια 76ερς (2009–2013)
δεξιά|μικρογραφία|305x305εσ| Ο Χόλιντεϊ με τους 76ερς τον Μάρτιο του 2013 Ο Χόλιντεϊ επιλέχθηκε 17ος συνολικά από τους Φιλαδέλφια 76ερς στο ΝΒΑ Ντραφτ του 2009. Στις 3 Απριλίου 2010, σημείωσε 25 πόντους (ρεκόρ σεζόν) εναντίον των Τορόντο Ράπτορς. Στις 5 Νοεμβρίου 2010, σημείωσε νέο ρεκόρ καριέρας με 29 πόντους εναντίον των Κλίβελαντ Καβαλίερς. Στις 2 Φεβρουαρίου 2011, κατέγραψε το πρώτο του τριπλ-νταμπλ στην καριέρα του με 11 πόντους, 10 ριμπάουντ και 11 ασίστ εναντίον των Νιου Τζέρσεϊ Νετς. Στις 17 Μαρτίου 2012, σημείωσε νέο ρεκόρ καριέρας με 30 πόντους εναντίον των Σικάγο Μπουλς. Στις 25 Νοεμβρίου 2012, σημείωσε νέο ρεκόρ καριέρας με 33 πόντους εναντίον των Φοίνιξ Σανς. Στις 2 Ιανουαρίου 2013 κατέγραψε το δεύτερο τριπλ-νταμπλ στην καριέρα του με 16 πόντους, 10 ριμπάουντ και 10 ασίστ εναντίον των Σανς. Στις 18 Ιανουαρίου 2013, ισοφάρισε το ρεκόρ καριέρας του με 33 πόντους εναντίον των Τορόντο Ράπτορς. Στις 26 Ιανουαρίου 2013, σημείωσε 35 πόντους (ρεκόρ καριέρας) του εναντίον των Νιου Γιορκ Νικς. Δύο ημέρες νωρίτερα, επιλέχθηκε ως αναπληρωματικός για την ομάδα All-Star της Ανατολικής Περιφέρειας για τον NBA All-Star Game του 2013. Με την πρώτη του επιλογή All-Star, ο 22χρονος Χόλιντεϊ έγινε ο νεότερος παίκτης στην ιστορία της ομάδας που ονομάστηκε All-Star.
Νιου Ορλίνς Πέλικανς (2013–2020)
Στις 12 Ιουλίου 2013, ο Χόλιντεϊ ανταλλάχθηκε στους Νιου Ορλίνς Πέλικανς, με αντάλλαγμα τον τον Νέρλενς Νόελ και την επιλογή του πρώτου γύρου του ΝΒΑ Ντραφτ 2014 των Πέλικανς. Η σεζόν 2013–14 έληξε πρόωρα για τον Χόλιντεϊ τον Φεβρουάριο του 2014 μετά από χειρουργική επέμβαση για κάταγμα λόγω πίεσης στη δεξιά του κνήμη. Δεν είχε παίξει από τις 8 Ιανουαρίου λόγω τραυματισμού στην κνήμη. Σε 34 αγώνες είχε κατά μέσο όρο 14,3 πόντους, 7,9 ασίστ και 1,6 κλεψίματα ανά αγώνα.
Στις 5 Ιανουαρίου 2015, εναντίον των Ουάσινγκτον Ουίζαρντς, ο Χόλιντεϊ έφτασε τους 5.000 πόντους καριέρας. Στις 18 Φεβρουαρίου, αποκλείστηκε για τρεις εβδομάδες μετά από επιδείνωση ενός ήδη τραυματισμένου κάτω δεξιού ποδιού. Επέστρεψε στη δράση πολύ αργότερα από ότι αρχικά αναμενόταν, βγαίνοντας από τον πάγκο κόντρα στους Φοίνιξ Σανς στις 10 Απριλίου, αφού είχε λείψει από 41 αγώνες.
Στις 9 Μαρτίου 2016, ο Χόλιντεϊ σημείωσε 38 πόντους (ρεκόρ καριέρας) απέναντι στους Σάρλοτ Χόρνετς. Στις 29 Μαρτίου, αποκλείστηκε για το υπόλοιπο της σεζόν, αφού διαγνώστηκε με κάταγμα στο εσωτερικό του δεξιού τροχιακού τοιχώματος.
Στις 18 Νοεμβρίου 2016, ο Χόλιντεϊ έκανε το ντεμπούτο του στη σεζόν αφού έχασε τους πρώτους 12 αγώνες των Πέλικανς ενώ βρισκόταν σε άδεια για να φροντίσει τη σύζυγό του. Σε 23 λεπτά, σκόραρε 21 πόντους σε μια νίκη με 113-101 επί των Πόρτλαντ Τρέιλ Μπλέιζερς. Στις 23 Ιανουαρίου 2017, κατέγραψε 33 πόντους και 10 ασίστ σε μια νίκη με 124–122 επί των Κλίβελαντ Καβαλίερς.
Στις 6 Ιουλίου 2017, ο Χόλιντεϊ υπέγραψε νέο συμβόλαιο με τους Πέλικανς. Στις 9 Νοεμβρίου, κατέγραψε 34 πόντους (ρεκόρ σεζόν) και 11 ασίστ σε μια ήττα με 122–118 από τους Τορόντο Ράπτορς. Στις 4 Δεκεμβρίου, σκόραρε 34 πόντους σε μια ήττα με 125–115 από τους Γκόλντεν Στέιτ Ουόριορς. Στις 10 Δεκεμβρίου, σημείωσε πέντε τρίποντα στην τέταρτη περίοδο, όταν σκόραρε 19 από τους 34 πόντους του, βοηθώντας τους Πέλικανς να νικήσουν τους Φιλαδέλφεια 76ερς με 131–124. Μια μέρα αργότερα, κατέγραψε ρεκόρ σεζόν με 37 πόντους σε μια ήττα με 130–123 από τους Χιούστον Ρόκετς. Στις 25 Φεβρουαρίου 2018, σημείωσε 28 από τους 36 πόντους του μετά το ημίχρονο για να οδηγήσει τους Πέλικανς στη νίκη με 123–121 στην παράταση επί των Μιλγουόκι Μπακς. Στις 6 Μαρτίου, κατέγραψε 19 πόντους και 17 ασίστ σε μια νίκη με 121–116 επί των Λος Άντζελες Κλίπερς. Στις 27 Μαρτίου, είχε 21 πόντους, 11 ασίστ και 11 ριμπάουντ σε μια ήττα με 107–103 από τους Πόρτλαντ Τρέιλ Μπλέιζερς. Στο 2ο Παιχνίδι της σειράς πλέι οφ του πρώτου γύρου των Πέλικανς εναντίον των Τρέιλ Μπλέιζερς, ο Χόλιντεϊ είχε 33 πόντους, βοηθώντας τους Πέλικανς να πάρουν προβάδισμα στη σειρά με 2-0, με νίκη 111-102. Στο 4ο Παιχνίδι, ο Χόλιντεϊ σημείωσε 41 πόντους, καθώς οι Πέλικανς ολοκλήρωσαν τον πρώτο γύρο των Τρέιλ Μπλέιζερς με νίκη 131–123. Οι Πέλικανς στη συνέχεια έχασαν σε πέντε αγώνες από τους Ουόριορς στον δεύτερο γύρο, με τον Χόλιντεϊ να καταγράφει 27 πόντους, 10 ριμπάουντ και 11 ασίστ σε μια ήττα με 113–104 στο 5ο Παιχνίδι.
Στις 28 Δεκεμβρίου 2019, εναντίον των Ιντιάνα Πέισερς, ο ίδιος και τα αδέρφια του, Τζάστιν και Άαρον των Πέισερς, έγιναν η πρώτη τριάδα αδερφών που αγωνίστηκαν αγώνα του NBA ταυτόχρονα.
Στις 8 Μαρτίου 2020, ο Χόλιντεϊ κατέγραψε 37 πόντους (ρεκόρ σεζόν), με 9 ριμπάουντ και 8 ασίστ σε μια νίκη με 120–107 επί των Μινεσότα Τίμπεργουλβς.